آخوند امیر الدین واثق

آخوند امیرالدین "واثق" ایک نیپالی شاعر اور لسانیاتی استاد تھے جو کٹھمنڈو میں برجیس قدر کی ادبی محفلوں میں حصہ لینے کے لیے جانے جاتے تھے۔ ان کی زندگی اور خدمات کے بارے میں دستیاب معلومات محدود ہیں، لیکن وہ اردو اور فارسی ادب کے فروغ میں اہم کردار ادا کرتے رہے اور متصلًا وہ ان زبانوں میں درس و تدریس کا بھی حصہ رہے۔ وہ ایک اسکولی ٹیچر تھے۔ 

دستیاب معلومات کے مطابق، انھوں نے دربار ہائی اسکول میں اردو اور فارسی پڑھائی، جو 1854ء میں انگریزی ذریعہ تعلیم کے لیے قائم کیا گیا قدیم ترین نیپال کا اردو میڈیم اسکول آج بھی موجود ہے۔ اس اسکول میں ان کی تدریسی خدمات نے کئی نوجوانوں کو اردو و فارسی زبانوں اور ان کے ادب سے رو شناس کرایا۔

آخوند واثق شاہ و رانا دربار میں اردو و فارسی خطوط و کتابت کے ذمہ دار بھی تھے۔ یہ ذمہ داری ان کی ذہانت، فصاحت اور دونوں زبانوں پر عبور کی دلیل تھی۔ انھوں نے دربار کے سرکاری خط کتابت کے ساتھ ساتھ ادبی محافل میں بھی شعری فن کا مظاہرہ کیا اور محفلوں میں اپنے کلام کے ذریعے سامعین کو محظوظ کیا۔ یہ آخوند کی ہمہ پہلو اور ہمہ جہت شخصیت کی آئینہ دار ہے۔

 ادبی خدمات 
واثق کی چند غزلیں خاجہ نعیم الدین بدخشی کے مشہور روز نامچے میں درج ہیں، جن کے ساتھ دیگر شاعروں جیسے منشی بہادر سنگھ احقر اور بھولا ناتھ فلک کے کلام بھی موجود ہیں۔ ان کی شاعری میں فصاحت، نکتہ آفرینی اور اردو و فارسی کا ہنر جھلکتا ہے۔ کٹھمنڈو کے ادبی حلقوں میں ان کی خدمات اردو و فارسی ادب کے فروغ میں منفرد اور یادگار ہیں۔ ان کی شاعری آج بھی اردو اور فارسی ادب کے محافل میں یاد کی جاتی ہے۔

 مزید دیکھیے 
 برجیس قدر
 خواجہ نعیم الدین بدخشی
 منشی بہادر سنگھ احقر
 بھولا ناتھ فلک
 نیپال میں اردو

 حوالہ جات 

زمرہ:اردو شعرا
زمرہ:نیپال میں اردو